พูดคุย:กรุงเทพมหานคร - วิกิพีเดีย

# พูดคุย:กรุงเทพมหานคร

### จากวิกิพีเดีย สารานุกรมเสรี

## [แก้] กรุงเทพมหานคร มิใช่จังหวัด

ตามข้อมูลจากกระทรวงมหาดไทย ประเทศไทยแบ่งการปกครองออกเป็น 75 จังหวัด มิใช่ 76 จังหวัดอย่างที่คนไทยหลายคนเข้าใจ เนื่องมาจากการเรียนสอนยังคงยึดว่าประเทศไทยมี 76 จังหวัด จนถึงทุกวันนี้ สาเหตุคงมาจากการเข้าใจผิด นับรวมกรุงเทพมหานครเข้าไปด้วย แท้จริงแล้วกรุงเทพมหานครถือเป็นเขตการปกครองพิเศษ (เช่นเดียวกับ เมืองพัทยา) ที่มีการเลือกผู้ว่าการ จากการลงคะแนนเสียงเลือกตั้งโดยพลเมืองกรุงเทพมหานคร มิใช่มาจากการแต่งตั้งโดยกระทรวงมหาดไทย และกรุงเทพมหานครถือเป็นเขตเมืองหลวง อย่างในหลายๆ ประเทศที่แยกออกจากรัฐ หรือมณฑล ทั่วๆไป ดังนั้นประเทศไทยมี 75 จังหวัด กับกรุงเทพมหานคร

  ขอบคุณที่ท้วงติงมาครับ อันที่จริงในตัวบทความเองก็ไม่ได้ระบุว่ากรุงเทพมหานครเป็นจังหวัด ยกเว้นแต่ในกรอบแสดงรายชื่อจังหวัดด้านล่างของบทความ ผมกำลังคิดว่าจะแยกเขตการปกครองพิเศษ เช่นกรุงเทพมหานคร และเมืองพัทยา ออกเป็นรายชื่อต่างหากจากส่วนของจังหวัด ถ้ายังมีข้อมูลที่ใดในวิกิพีเดียที่ยังคลาดเคลื่อน รบกวนแจ้งที่หน้าอภิปราย หรือแก้ไขที่หน้าบทความได้เองเลยครับ ยินดีเสมอ --Phisite 01:32, 7 มี.ค. 2005 (UTC)

## [แก้] ชื่อเต็มของกรุงเทพมหานคร

กรุงเทพมหานคร น่าจะเป็นชื่อเต็ม และชื่อจริงอย่างเป็นทางการ ของเมืองนี้ ส่วนชื่อที่ยาวเฟื้อย (กรุงเทพมหานคร อมรรัตนโกสินทร์...) นั้น น่าจะเป็น "ชื่อเดิม" เพราะว่าในเอกสารทางราชการทั้งหมดในปัจจุบัน ก็ไม่เคยระบุชื่อเมืองนี้ว่า กรุงเทพมหานคร อมรรัตนโกสินทร์... ดังนั้น ถ้าจะบอกว่า กรุงเทพมหานคร เป็นเมืองที่มีชื่อยาวที่สุดในโลก จึงไม่น่าจะตรงกับข้อเท็จจริง เสนอความเห็นมาดู เผื่อมีความเห็นอื่นๆ ครับ --ธวัชชัย 00:56, 7 มิถุนายน 2006 (UTC)

- - ก้อจริงนะ ผมลองไปค้นดูในระเบียบกฎหมายในเว็บไซต์ดู ของใหม่ไม่มีการใช้ชื่อยาวเลย ใช้เพียงแค่ "กรุงเทพมหานคร" แต่ไม่ทราบว่ามีเอกสารอื่นๆอะไรที่ระบุชื่อปัจจุบันของกรุงเทพฯอีกหรือไม่ ราชบัณฑิตน่าจะเป็นหน่วยงานหนึ่งที่ช่วยตอบได้ == 69 16:36, 4 กรกฎาคม 2006 (UTC)
  - บทความเกี่ยวกับกรุงเทพฯบนเว็บไซต์ราชบัณฑิต

http://www.royin.go.th/th/knowledge/detail.php?Search=1&ID=639

http://www.royin.go.th/th/knowledge/detail.php?Search=1&ID=1021

== 69 16:58, 4 กรกฎาคม 2006 (UTC)

## [แก้] ชื่อสถานที่ที่มีความยาวมากที่สุดในโลก

คำว่า กรุงเทพมหานคร แปลว่า เมืองแห่งเทพ โดยมาจากชื่อเต็มว่า "กรุงเทพมหานคร อมรรัตนโกสินทร์ มหินทรายุธยามหาดิลก ภพนพรัตน์ราชธานีบุรีรมย์ อุดมราชนิเวศน์ มหาสถานอมรพิมาน อวตารสถิต สักกะทัตติยะ วิษณุกรรมประสิทธิ์" ซึ่งนับว่ากรุงเทพมหานคร เป็นชื่อสถานที่ที่มีความยาวมากที่สุดในโลก โดยถอดเป็นอักษรโรมันได้ 167 ตัวอักษร ซึ่งยาวกว่า ชื่อภูเขา Taumatawhakatangihangakoauauotamateaturipukakapikimaungahoronukupokaiwhenuakitanatahu (85 ตัวอักษร) ในนิวซีแลนด์ และ ชื่อทะเลสาบ Chargoggagoggmanchauggagoggchaubunagungamaugg ในสหรัฐอเมริกา

  ชื่อ "กรุงเทพฯ" ไม่มีคนช่วยถอดเป็นตัวอักษรโรมันหรือครับ --69 13:40, 4 กรกฎาคม 2006 (UTC)
    ในวิกิพีเดียภาษาอังกฤษมีคนเขียนไว้ครับ (สะกดตามหลักการถอดศัพท์ตามราชบัณฑิตฯ) Krung Thep Maha Nakhon Amon Rattanakosin Mahinthara Ayutthaya Mahadilok Phop Noppharat Ratchathani Burirom Udom Ratchaniwet Mahasathan Amon Phiman Awatan Sathit Sakkathattiya Witsanu Kamprasit --Manop | พูดคุย - 16:31, 4 กรกฎาคม 2006 (UTC)
    มีบอกไว้แถมคำแปลในราชบัณฑิตยสถานหน้า http://www.royin.go.th/th/knowledge/detail.php?Search=1&ID=639 ครับ แต่ของราชบัณฑิตยสถานจะเว้นเป็นประโยค ไม่ทราบว่าควรใข้แบบไหนดี --กิตติโชค - 5 กรกฎาคม 2006

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B8/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%81%E0%B8%A3%E0%B8%B8%E0%B8%87%E0%B9%80%E0%B8%97%E0%B8%9E%E0%B8%A1%E0%B8%AB%E0%B8%B2%E0%B8%99%E0%B8%84%E0%B8%A3.html".

##### Views

- บทความ
- อภิปราย
- รุ่นปัจจุบัน

##### ค้นหา